Alytaus senoji geležinkelio stotis

Alytaus senoji geležinkelio stotis – buvusi geležinkelio stotis Alytaus mieste, Gardino g. 14, į pietryčius nuo Alytaus miesto stadiono. Šalia buvo vandens bokštas, toliau – maisto sandėlis (ledaunė). Išlikusi Alytaus geležinkelio stoties keleivių namo rytinė dalis stačiakampio plano, vieno aukšto su pastoge ir rūsiu po dalimi pastato (paveldo objektas, unikalus Nr. ). Išlikusios originalios plytos, ornamentuotų grindų dangos plytelių fragmentai. Išlikusi Alytaus geležinkelio stoties siurblinė, pastatyta 1895–1899 m. (kultūros paminklas).

Istorija 

Stotis įkurta 1899 m. Didžioji stoties dalis susprogdinta II pasaulinio karo metais. Vėl atidaryta 1959 m. per tarptautinę geležinkelininkų dieną rugpjūčio 28 d. Sovietmečiu naudota kaip krovininė ir keleivinė stotis. Keleiviniai dyzeliniai traukiniai kursavo 5–7 kartus. 1984 m. miesto vakarinėje dalyje atidaryta naujoji geležinkelio stotis.

1997 m. pavasarį geležinkelio bėgiai per miestą išardyti. Išardžius geležinkelį, senojo stoties pastato likučiai apleisti, po 2010 m. stoties teritorija palaipsniui baigiama užstatyti individualiais namais. Depo pastate po 1991 m. veikė statybinių medžiagų parduotuvė, vėliau įsikūrė Šv. Elžbietos seserų kongregacijos vienuolės.

Šaltiniai

Nuorodos 
 Olitos (Alytaus) geležinkelio stotis
 Alytaus geležinkelio stotis tarpukaryje
 Alytaus geležinkelio stotis sovietmečiu
 Alytaus geležinkelio šiais laikais

Alytaus geležinkelio stotys
Lietuvos kultūros vertybės: geležinkelio stotys